काणकोणः माशेंच्या श्री निराकार विद्यालयाच्या विद्यार्थ्यांनी आनी कर्मचाऱ्यांनी माशें हांगची मोबोर दर्या वेळ नितळ करपाचें काम केलें. देशांत आनी गोंयांत दर्या वेळो नितळ सुरू केल्ले खाशेले कार्यावळी खाला विद्यार्थ्यांनी हें काम केलें.
 दीपा फर्नांडीस, मैथिली गुणाजी, सायली पागी, ऐश्वर्या पागी, निकिता पागी, रवीश सतरकार ह्या शिक्षकांनी आनी कर्मचाऱ्यांनी विद्यार्थ्यां वांगडा सगळी दर्या वेळ नितळ केली. तांणी एकठांय केल्ल्यो कोयराच्यो पिशव्यो विलो लावपा खातीर लोलयें- पोळें पंचायतीचे सुवादीन केल्यो. दर्या वेळ नितळ करपाचें काम केल्ले खातीर श्री निराकार शिक्षणीस सोसायटीचो अध्यक्ष प्रशांत नायक हांणी विद्यार्थी, शिक्षक आनी विद्यार्थ्यांची तोखणाय केली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 